Bartolomeu Jacinto Quissanga

Bartolomeu Jacinto Quissanga (tuntud enam lihtsalt kui Bastos; sündinud 23. novembril 1991 Luandas) on Angola jalgpallur, kes mängib kaitsjana Brasiilia kõrgliigaklubis Botafogo ja Angola jalgpallikoondises.

Ta alustas klubikarjääri 2010. aastal kodulinnaklubis Petro Luanda. 2013. aasta juulis sõlmis ta kolmeaastase lepingu Venemaa kõrgliigaklubiga FK Rostov. 2016. aasta augustis suundus ta viie miljoni euro eest Itaalia kõrgliigaklubisse Rooma Lazio, kus mängis kokku neli hooaega.

2020. aasta oktoobris sõlmis ta lepingu Saudi Araabia kõrgliigaklubiga Al-Ain. Hooajal 2021/22 oli ta laenul taas Rostovis. 2022. aasta septembris sõlmis ta lepingu Saudi Araabia esiliigaklubiga Al-Ahli.

2023. aasta augustis sõlmis ta kuni 2024. aasta lõpuni kehtiva lepingu Botafogoga.

Angola jalgpallikoondises tegi Bastos debüüdi 10. augustil 2011 mängus Libeeria vastu. Koondisekarjääri esimese värava lõi ta 28. mail 2014 sõprusmängus Maroko vastu. Ta on kuulunud Angola koondisse 2013. ja 2019. aasta Aafrika rahvaste karikavõistlustel.

 Saavutused 
Rostov
Venemaa karikas: 2013–14
Lazio
Coppa Italia: 2018–19
Supercoppa Italiana: 2019

 Viited 

Kategooria:Angola jalgpallurid
Kategooria:Rooma Lazio mängijad
Kategooria:Botafogo de Futebol e Regatase mängijad
Kategooria:Serie A mängijad
Kategooria:Campeonato Brasileiro Série A mängijad
Kategooria:Sündinud 1991